**Sabiedrības iebildumi un priekšlikumi par**

**Plāna sieviešu un vīriešu vienlīdzīgu tiesību un iespēju veicināšanai 2021.-2023.gadam projektu**

|  |
| --- |
| **Par Plāna sieviešu un vīriešu vienlīdzīgu tiesību un iespēju veicināšanai 2021.-2023. gadam projektā (turpmāk – Plāna projekts)** **lietotajiem saīsinājumiem** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | Biedrība “Latvijas Sieviešu nevalstisko organizāciju sadarbības tīkls” (turpmāk – LSOST) | Priekšlikums papildināt Plāna projektu ar šādiem saīsinājumiem:1. “AIF – Aktīvo iedzīvotāju fonds,”
2. “LSOST – biedrība “Latvijas Sieviešu nevalstisko organizāciju sadarbības tīkls””,
3. “RTU IKT PP – Rīgas Tehniskās Universitātes Informācijas un komunikāciju tehnoloģiju pētniecības platforma,”
4. “RTU TSC – Rīgas Tehniskās Universitātes Tālmācības studiju centrs,”
5. “SUSTENTO – biedrība “Latvijas Cilvēku ar īpašām vajadzībām sadarbības organizācija SUSTENTO””,
6. “TSI – Transporta un sakaru institūts”.
 | Ņemts vērā.*Vekti attiecīgi labojumi. Ņemot vērā, ka Plāna projektā nav iekļauti pasākumi, kuru īstenošanā tieši iesaistīta biedrība “Latvijas Cilvēku ar īpašām vajadzībām sadarbības organizācija SUSTENTO”, attiecīgais saīsinājums Plāna projektā nav iekļauts.*  | - |
|  | Biedrība “Kaņepes Laikmetīgās Kultūras centrs” (turpmāk – KKC) | Mūsu organizācijas nosaukums rakstāms šādi: “Kaņepes Laikmetīgās Kultūras centrs” (visi vārdi, izņemot pēdējo, rakstāmi ar lielo sākumburtu).[[1]](#footnote-1)  | Ņemts vērā.*Veikti attiecīgi labojumi.* | - |
| **Par Plāna projekta kopsavilkumu** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | Sabiedrības integrācijas fonds (turpmāk – SIF) | Lūgums precizēt un aktualizēt Plāna projekta 14., 15. un 25. zemsvītras atsauci. | Ņemts vērā.*Veikti attiecīgi labojumi.* | - |
|  | SIF | Lūgums Plāna projekta kopsavilkuma pēdējā rindkopā precizēt datumu, kad Plāna projekts tika publicēts Labklājības ministrijas (turpmāk – LM) mājaslapā sabiedrības līdzdalības iespējām, norādot 2021. gadu. | Ņemts vērā.*Veikti attiecīgi labojumi.* | - |
|  | Biedrība “Latvijas Sieviešu institūts” (turpmāk – STI) | Lūgums Plāna projekta kopsavilkumā iekļaut atsauci uz Eiropas Sociālo tiesību pīlāru. | Ņemts vērā.*Veikti attiecīgi labojumi.* | - |
|  | LSOST | Priekšlikums izteikt Plāna projekta kopsavilkuma pirmspēdējās rindkopas pirmo teikumu šādā redakcijā: “Ar Plāna starpniecību iecerēts risināt tikai visaktuālākos izaicinājumus, kā pamatjomas izvēloties stereotipu un aizspriedumu mazināšanu darba tirgū un izglītībā, kā arī ar dzimumu saistītas vardarbības novēršanu.”  | Ņemts vērā.*Veikti attiecīgi labojumi.* | - |
| **Par Plāna projekta pasākumu ietekmi uz politikas rezultātiem** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | Veselības ministrija (turpmāk – VM) | Ņemot vērā, ka Plāna mērķis ir veicināt sieviešu un vīriešu vienlīdzīgas tiesības un iespējas, priekšlikums izvērtēt iespēju politikas rezultātu rādītājus vērtēt dzimumu griezumā. | Ņemts vērā.*Kur iespējams, Plāna projekta politikas rezultāti atspoguļoti dalījumā pēc dzimuma.* | - |
|  | STI | Komentārs par Plāna projekta pirmo politikas rezultātu attiecībā uz sieviešu un vīriešu darba algas atšķirību: “Absurds! Nedrīkst būt atšķirību vispār!” | Ņemts vērā.*Apzinoties, ka sieviešu un vīriešu darba samaksas atšķirības veidošanos ietekmē virkne sociālekonomisku faktoru, pastāvošo atšķirību trīs gadu periodā nav iespējams absolūti izskaust. Ņemot vērā, ka 2019.gadā darba samaksas atšķirība sasniedza 21.1%, virzība uz darba samaksas atšķirības samazināšanu līdz 14.1% jeb par 7.0% LM ieskatā ir pietiekami ambiciozs mērķis.* | - |
|  | VM | Lūgums izteikt Plāna projekta otro politikas rezultātu šādā redakcijā: “digitālās ekonomikas un sabiedrības indekss 2024.gada sākumā nav zemāks par 50,0 punktiem;”. | Ņemts vērā.*Veikti attiecīgi labojumi.* | - |
|  | VM | Komentārs par Plāna projekta trešo politikas rezultātu: “2020.gadā šis rādītājs jau sasniedza 60,8 punktus (skat. <https://eige.europa.eu/gender-equality-index/2020/LV>). Nav pamatojuma sagaidīt, ka tas varētu samazināties. Vai nevajadzētu sasniedzamajā mērķi paredzēt lielāku vērtību, ņemot vērā rādītāja palielināšanās tendences?” | Ņemts vērā.*Minētā politikas rezultāta rādītājs labots uz 62.0 punktiem.* | - |
|  | STI | Komentārs par Plāna projekta 5.-23. rezultātu: “Šie skaitļi rāda par ambīciju trūkumu un vēlmi nepaaugstināt valstī labklājību! Un te maz sakara ar dzimumu līdztiesības stiprināšanu.” | Ņemts vērā.*Vēršam uzmanību, ka Plāna projekta darbības laiks ir trīs gadi, turklāt tas ir tikai viens no politikas plānošanas dokumentiem, kas vērsts uz minēto politikas rezultātu sasniegšanu.*  | - |
|  | VM | Komentārs par Plāna projekta piekto politikas rezultātu: “2019.gadā bija 4870. Tātad būtībā ir sasniegts vidustermiņa mērķis. Varbūt nevajadzētu kā vēlamo rezultātu norādīt augstāku rādītāju. Sabiedrības veselības pamatnostādņu projektā 2024.gadā tika plānots 4600 uz 100 000 iedzīvotāju (koriģēta Nacionālā attīstības plāna 2021.-2027. gadam prognoze). Jāņem vērā, ka Covid-19 ietekme šai prognozē nav ņemta vērā (to arī pagaidām novērtēt ir diezgan pagrūti).” | Ņemts vērā.*Minētā politikas rezultāta rādītājs mainīts uz 4600.*  | - |
|  | VM | Lūgums izteikt Plāna projekta sesto rezultātu šādā redakcijā: “skolēnu (11, 13 un 15 g.v. kuri cietuši no skolasbiedru ņirgāšanās, īpatsvars samazinājies līdz 21,5%”. | Ņemts vērā.*Veikti attiecīgi labojumi.* | - |
|  | VM | Lūgums izteikt Plāna projekta septīto politikas rezultātu šādā redakcijā: “mirstība no pašnāvībām uz 100 000 iedzīvotāju samazinājusies līdz 15,2;”. | Ņemts vērā.*Veikti attiecīgi labojumi.* | - |
|  | VM | Lūgums papildināt Plāna projekta piektā, sestā un septītā politikas rezultāta redakciju, norādot atsauci uz Sabiedrības veselības pamatnostādnēm 2021.-2027. gadam. | Ņemts vērā.*Veikti attiecīgi labojumi.* | - |
|  | VM | Lūgums izteikt Plāna projekta desmito politikas rezultātu šādā redakcijā: “sabiedrībā balstītu sociālo pakalpojumu saņēmēju skaits uz 10 000 iedzīvotāju pieaudzis līdz 223 personām;”. | Ņemts vērā.*Veikti attiecīgi labojumi.* | - |
|  | VM | Lūgums izteikt Plāna projekta 11.politikas rezultātu šādā redakcijā: “16-74 gadus vecu personu īpatsvars, kurām ir pamata un augstākas digitālās prasmes, pieaudzis līdz 54,0%;”. | Ņemts vērā.*Veikti attiecīgi labojumi.* | - |
|  | VM | Lūgums izteikt Plāna projekta 13.politikas rezultātu šādā redakcijā: “no vardarbības izglītības iestādē vairākas reizes mēnesī cietušo 15 gadus vecu bērnu īpatsvars samazinājies līdz 8,0%;”. | Ņemts vērā.*Veikti attiecīgi labojumi.* | - |
| **Par Plāna projekta 1. rīcības virzienu** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | Pārresoru koordinācijas centrs (turpmāk – PKC) | Priekšlikums norādīt PKC (Demogrāfisko lietu centru) kā vienu no iesaistītajām institūcijām Plāna projekta 1.2. darbības rezultatīvā rādītāja sasniegšanā.  | Ņemts vērā.*Veikti attiecīgi labojumi.* | - |
|  | VM | Priekšlikums papildināt Plāna projekta 3.2. darbības rezultāta sasniegšanā iesaistīto institūciju uzskaitījumu ar Slimības profilakses un kontroles centru (turpmāk – SPKC). | Ņemts vērā.*Veikti attiecīgi labojumi.* | - |
|  | LSOST | Ņemot vērā, ka LSOST ir Kultūras ministrijas sadarbības partneris romu jautājumos kopš 2017. gada un ir iesaistīts pasākumu īstenošanā, priekšlikums norādīt LSOST kā par Plāna projekta 4.2. darbības rezultāta īstenošanu atbildīgo institūciju. | Ņemts vērā*Ņemot vērā, ka pasākums no Plāna projekta izslēgts, sniegtais priekšlikums zaudējis aktualitāti.* | - |
|  | LSOST | Priekšlikums papildināt Plāna projekta 4.2. darbības rezultātu ar trešo rezultatīvo rādītāju šādā redakcijā: “Organizēti divi vienas dienas semināri romu sieviešu kapacitātes celšanai.” Kā atbildīgo institūciju lūgums norādīt LSOST; kā izpildes termiņu lūgums norādīt 2021. un 2022. gadu; papildus lūgums norādot zemsvītras atsauci šādā redakcijā: “Pasākums īstenojams ar LSOST projekta “Sieviešu iesaiste savu interešu aizstāvībā” līdzfinansējumu (Nr. AIF/2020/SDK/34, AIF līdzfinansējums)”. | Ņemts vērā.*Veikti attiecīgi labojumi.* | - |
|  | PKC | Priekšlikums mainīt Plāna projekta 5.3. darbības rezultatīvā rādītāja sasniegšanā iesaistīto institūciju secību, kā pirmo norādot Valsts kanceleju. | Ņemts vērā.*Veikti attiecīgi labojumi.* | - |
|  | PKC | Priekšlikums mainīt Plāna projekta 5.4. darbības izpildes termiņu uz 2022. gada 4. ceturksni. | Ņemts vērā.*Veikti attiecīgi labojumi.* | - |
|  | STI | Priekšlikums precizēt Plāna projekta 5.4. darbības rezultatīvo rādītāju, norādot, cik daudz priekšlikumu tiks iekļauti ikgadējā pārskatā par valsts kapitālsabiedrībām un valsts kapitāla daļām.  | - | Nav ņemts vērā.*Plāna projekta 5.4. darbības rezultāts paredz veikt regulāru informācijas apkopojumu par sieviešu un vīriešu līdzsvarotas pārstāvniecības uzņēmumu valdēs un padomēs, papildus izstrādājot priekšlikumus līdzsvarotas pārstāvniecības veicināšanai. Ņemot vērā, ka šāds informācijas apkopojums līdz šim nav veikts, nav iespējams prognozēt konkrētu potenciālo priekšlikumu skaitu.*  |
|  | LSOST | Priekšlikums iekļaut LSOST Plāna projekta 5.4. darbības rezultatīvā rādītāja sasniegšanā iesaistīto institūciju uzskaitījumā. | Ņemts vērā.*Plāna projekta 5.4. darbības rezultāta īstenošanā iesaistīto institūciju uzskaitījums papildināts ar nevalstiskajām organizācijām (turpmāk – NVO).* | - |
|  | VIAA | Ņemot vērā, ka 2021.gada Karjeras nedēļas tēma ir informācijas un komunikāciju tehnoloģijas, priekšlikums precizēt Plāna projekta 6.3.darbības rezultāta izpildes termiņu, norādot 2021.gada 3.ceturksni.  | Ņemts vērā.*Veikti attiecīgi labojumi.* | - |
|  | VIAA | Ņemot vērā, ka Karjeras nedēļas norisinās 4.ceturksnī, priekšlikums precizēt Plāna projekta 6.4. darbības pirmā rezultatīvā rādītāja īstenošanas termiņu uz 2022.gada 4.ceturksni. | Ņemts vērā.*Veikti attiecīgi labojumi.* | - |
|  | VIAA | Par Plāna projekta 6.4. darbības trešo rezultatīvo rādītāju: “Vai ir korekti norādīt “ēnošanas gads”, ja tiek piedāvāts gada 3.ceturksnis šim pasākumam? Vai Izglītības un zinātnes ministrija (turpmāk – IZM) šo ir piedāvājis un akceptējis? Iepriekš šo nebijām piefiksējuši. Vai ar “vismaz 10 izglītības iestādes” ir domāts, ka skolēni un audzēkņi ir no 10 izglītības iestādēm? Nedaudz neskaidri ir formulēts.” | Ņemts vērā.*Ņemot vērā, ka rezultatīvais rādītājs no Plāna projekta izslēgts, priekšlikums zaudējis aktualitāti.*  | - |
|  | STI | Lūgums skaidrot, vai Plāna projekta 6.4.darbības trešo rezultatīvo rādītāju ir iespējams sasniegt norādītajā izpildes termiņā – 2021.gada 3.ceturksnis. | Ņemts vērā.*Ņemot vērā, ka rezultatīvais rādītājs no Plāna projekta izslēgts, priekšlikums zaudējis aktualitāti.*  | - |
|  | Jaunatnes starptautisko programmu aģentūra (turpmāk – JSPA) | Ņemot vērā, ka JSPA kompetencē līderības treniņu organizēšana profesionālās izglītības iestādēs neietilpst, lūgums aizstāt Plāna projekta 6.5. darbības rezultāta īstenošanā iesaistīto institūciju ar IZM vai VIAA.  | Ņemts vērā.*Veikti attiecīgi labojumi.* | - |
|  | STI | Komentārs par Plāna projekta 7.1.-7.4. darbības rezultātiem: “Šos pasākumus nepieciešams ieviest nekavējoši!” | - | Nav ņemts vērā.*Pasākumi sabiedrības izpratnei par sieviešu un vīriešu vienlīdzīgu tiesību un iespēju principu un tā nozīmi ikdienas dzīvē tiek īstenoti regulāri. Plāna projekta 7.1.-7.4. iekļautie darbības rezultāti ir tikai daļa no aktivitātēm, kas veicamas minētā mērķa sasniegšanai. Izpildes termiņš noteikts, ņemot vērā atbildīgo un iesaistīto institūciju kapacitāti un finansējuma piesaistes iespējas. Uzskatām, ka 2022.gada 1.-4.ceturksnis ir pietiekami drīzs izpildes termiņš, lai varētu sasniegt izvirzītos rezultatīvos rādītājus. Vēršam uzmanību, ka ailē “izpildes termiņš” norādīts termiņš, kurā attiecīgajam rezultatīvajam rādītājam jābūt sasniegtam, nevis brīdi, kad tā sasniegšanas process tiek uzsākts.*  |
|  | LSOST | Priekšlikums papildināt Plāna projekta 7.2. darbības rezultātu ar otro rezultatīvo rādītāju šādā redakcijā: “Masīvais atvērtais tiešsaistes kurss par dzimumu līdztiesību”. Kā atbildīgo institūciju lūgums norādīt LSOST, kā iesaistītās institūcijas – RTU TSC un AIF; kā izpildes termiņu lūgums norādīt 2022.gada 2.ceturksni.  | Ņemts vērā.*Piedāvātais rezultatīvais rādītājs apvienots ar Plāna projekta 19.1. darbības rezultatīvo rādītāju.* | - |
|  | LSOST | Priekšlikums iekļaut LSOST Plāna projekta 7.3.darbības rezultāta sasniegšanā iesaistīto institūciju uzskaitījumā. | Ņemts vērā.*Ņemot vērā, ka interese par iesaisti vienlīdzīgu iespēju aktualizēšanas balvā žurnālistikā ieviešanu varētu būt vairākām NVO, minētā darbības rezultāta sasniegšanā iesaistīto institūciju uzskaitījumā konkrētu organizāciju nosaukumi netiek iekļauti. Vienlaikus tas neizslēdz iespēju LSOST aktīvi iesaistīties brīdi, kad attiecīgā aktivitāte tiks īstenota.* | *-*  |
|  | JSPA | Lūgums precizēt Plāna projekta 34.zemsvītras atsauci šādā redakcijā: “Pasākums īstenojams Stratēģiskās partnerības cilvēktiesību izglītības jomā, kurā ir iesaistīta JSPA, aktivitāšu ietvaros”. | Ņemts vērā.*Veikti attiecīgi labojumi.* | - |
| **Par Plāna projekta 2. rīcības virzienu** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | KKC | Citos rīcības virzienos minēta reģionu iesaiste – mūsuprāt, tai būtu jābūt pieminētai arī 2. rīcības virzienā.[[2]](#footnote-2) | Ņemts vērā.*Kur attiecināms, veikti attiecīgi labojumi.* | - |
|  | VM | Lūgums papildināt Plāna projekta 8.2.darbības pirmā un otrā rezultatīvā rādītāja sasniegšanā iesaistīto institūciju uzskaitījumu ar SPKC. | Ņemts vērā.*Veikti attiecīgi labojumi.*  | - |
|  | LSOST | Priekšlikums papildināt Plāna projekta 8.3.darbības rezultatīvā rādītāja sasniegšanā iesaistīto institūciju uzskaitījumu ar biedrību “Latvijas Jaunatnes padome” (turpmāk – LJP) | Ņemts vērā.*Ņemot vērā, ka interese par iesaisti jauniešu debašu organizēšanā varētu būt vairākām NVO, minētā darbības rezultāta sasniegšanā iesaistīto institūciju uzskaitījumā konkrētu organizāciju nosaukumi netiek iekļauti. Vienlaikus tas neizslēdz iespēju LJP aktīvi iesaistīties brīdī, kad attiecīgā aktivitāte tiks īstenota.* | - |
|  | KKC | Par Plāna projekta 9.1.darbības rezultātu: “Projekta “Sexism Free Night” ietvaros pašlaik analizējam iegūtos datus, tas varētu turpināties vairākus mēnešus. Līdz ar to publiska pētījuma rezultātu prezentācija varētu tikt organizēta ap jūliju. Rosinām labot plānotās diskusijas laiku no otrā uz trešo ceturksni. Projekta ietvaros tiks arī izstrādāti mācību moduļi un vadlīnijas, kuras varētu būt vērtīgi prezentēt arī reģionos. Diemžēl šādai aktivitātei mums nav finansējuma, tāpēc, ja ministrijai ir iespēja sadarboties šajā jautājumā, lūdzam mums par to ziņot.”[[3]](#footnote-3) | Ņemts vērā.*Plāna projekta 9.1.darbības rezultatīvā rādītāja izpildes termiņš mainīts uz 2021.gada 3.ceturksni.*  | - |
|  | KKC | Par Plāna projekta 9.1.darbības rezultātu: “Lūdzam labot vārdus “nakts izklaides vietās” uz vārdiem “naktsdzīve” vai “naktsdzīves vide,” jo projektā runājam ne vien par bāriem un klubiem, bet arī mājas ballītēm, nelegālām ballītēm, izklaidēm ar draugiem naktī. Īpaši būtiski veikt precizējumu, ņemot vērā, ka izklaides vietas šobrīd ir slēgtas.”[[4]](#footnote-4)  | Ņemts vērā.*Veikti attiecīgi labojumi.* | - |
|  | VM | Priekšlikums izteikt Plāna projekta 12.1. darbības rezultātu šādā redakcijā: “Veikts vardarbības ģimenē un ar dzimumu saistītas vardarbības novēršanas pasākumu ietekmes novērtējums par laikposmu 2016.-2020.gads, identificējot pasākumus un būtiskākos izaicinājumus, kā arī izvirzot konkrētus risinājumus politikas attīstībai turpmākajos gados.” | Ņemts vērā.*Veikti attiecīgi labojumi.* | - |
| **Par Plāna projekta 3. rīcības virzienu** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | LSOST | Priekšlikums iekļaut biedrību “Latvijas Cilvēku ar īpašām vajadzībām sadarbības organizācija SUSTENTO” (turpmāk – SUSTENTO) Plāna projekta 14.1. darbības rezultatīvā rādītāja sasniegšanā iesaistīto institūciju uzskaitījumā. | Ņemts vērā.*Ņemot vērā, ka interese par dalību pieredzes apmaiņas pasākumā par sieviešu un vīriešu ar invaliditāti tiesību un iespēju veicināšanu dzimumu līdztiesības politikā varētu būt vairākām NVO, minētā darbības rezultāta sasniegšanā iesaistīto institūciju uzskaitījumā konkrētu organizāciju nosaukumi netiek iekļauti. Vienlaikus tas neizslēdz iespēju SUSTENTO aktīvi iesaistīties brīdī, kad attiecīgā aktivitāte tiks īstenota.* | - |
|  | LSOST | Priekšlikums iekļaut RTU IKT PP un TSI Plāna projekta 15.1. darbības rezultatīvā rādītāja sasniegšanā iesaistīto institūciju uzskaitījumā, skaidrojot, ka “RTU IKT PP ir vadošas mākslīgā intelekta zinātnieces, kā arī RTU pārstāv Latviju Eiropas Zinātnes un tehnoloģiju sadarbības programmas (COST) akcijā “CA19122 European Network For Gender Balance in Informatics.” Turklāt abās augstskolās sievietes ieņem vadošus amatus informācijas un komunikāciju tehnoloģiju fakultātēs un veic nozīmīgus pētījumus, tai skaitā mākslīgā intelekta jomā.” | Ņemts vērā.*Pasākums iekļauts Plāna projektā.*  | - |
|  | LSOST | Priekšlikums iekļaut LSOST Plāna projekta 16.1. darbības rezultāta īstenošanā, ņemot vērā, ka minētais uzdevums saskan ar LSOST darba programmu. | Ņemts vērā.*Ņemot vērā, ka interese par dalību pieredzes apmaiņas pasākumā par sieviešu un vīriešu ar invaliditāti tiesību un iespēju veicināšanu dzimumu līdztiesības politikā varētu būt vairākām NVO, minētā darbības rezultāta sasniegšanā iesaistīto institūciju uzskaitījumā konkrētu organizāciju nosaukumi netiek iekļauti. Vienlaikus tas neizslēdz iespēju LSOST aktīvi iesaistīties brīdī, kad attiecīgā aktivitāte tiks īstenota.* | - |
|  | PKC | Priekšlikums izteikt Plāna projekta 17.1. darbības rezultātu šādā redakcijā: “Izvērtēt iespēju iekļaut dzimumu līdztiesības dimensiju tiesību aktu un attīstības plānošanas dokumentu ietekmes novērtējumos”. | Ņemts vērā.*Veikti attiecīgi labojumi.* | - |
|  | PKC | Priekšlikums papildināt Plāna projekta 17.1. darbības rezultāta rezultatīvos rādītājus aiz pirmā rezultatīvā rādītāja ar piebildi šādā redakcijā: “Nepieciešamības gadījumā, kas izriet no izvērtējuma, iespējami:” | Ņemts vērā.*Veikti attiecīgi labojumi.* | - |
|  | STI | Priekšlikums iekļaut NVO Plāna projekta 17.1. darbības rezultatīvo rādītāju īstenošanā iesaistīto institūciju uzskaitījumā. | Ņemts vērā.*Veikti attiecīgi labojumi.* | - |
|  | LSOST | Priekšlikums norādīt LSOST Plāna projekta 18.1. darbības rezultatīvā rādītāja sasniegšanā iesaistīto institūciju uzskaitījumā, papildinot, ka “AIF projektā “Sieviešu iesaiste savu interešu aizstāvībā” tiks izveidoti masīvie atvērtie tiešsaistes kursi par dzimumu līdztiesību, varam sadarboties un nodrošināt speciālistu apmācību”. Papildus lūgts mainīt minētā rezultatīvā rādītāja izpildes termiņu uz 2021.gada 4.ceturksni – 2022.gada 1.ceturksni un norādīt zemsvītras atsauci šādā redakcijā: “Pasākums īstenojams LSOST ar projekta “Sieviešu iesaiste savu interešu aizstāvībā” resursu izmantošanu (Nr.AIF/2020/SDK/34, Aktīvo iedzīvotāju fonda līdzfinansējums)”. | Ņemts vērā.*Veikti attiecīgi labojumi.* | - |
|  | STI | Priekšlikums iekļaut NVO Plāna projekta 18.5. darbības rezultatīvā rādītāja sasniegšanā iesaistīto institūciju uzskaitījumā. | Ņemts vērā.*Veikti attiecīgi labojumi.* | - |
|  | LSOST | Priekšlikums iekļaut LSOST un biedrību “Latvijas Pašvaldību savienība” (turpmāk – LPS) Plāna projekta 19.1. darbības rezultatīvo rādītāju sasniegšanā iesaistīto institūciju uzskaitījumā, papildinot, ka “LSOST un LPS ir partneri AIF projektā “Sieviešu iesaiste savu interešu aizstāvībā””. Papildus lūgums pievienot zemsvītras atsauci šādā redakcijā: “Pasākums īstenojams LSOST ar projekta “Sieviešu iesaiste savu interešu aizstāvībā” resursiem (Nr. AIF/2020/SDK/34, Aktīvo iedzīvotāju fonda līdzfinansējums).” | Ņemts vērā.*Veikti attiecīgi labojumi.* | - |
|  | LSOST | Priekšlikums iekļaut LSOST Plāna projekta 19.2. darbības rezultatīvā rādītāja sasniegšanā iesaistīto institūciju uzskaitījumā. | Ņemts vērā.*Ņemot vērā, ka interese par dalību Dzimumu līdztiesības komitejas un bērnu un jaunatnes NVO sadarbības tīkla Jaunatnes konsultatīvās padomes ietvaros izveidē varētu būt iesaistītas vairākas NVO, minētā darbības rezultāta sasniegšanā iesaistīto institūciju uzskaitījumā konkrētu organizāciju nosaukumi netiek iekļauti.* | - |
|  | STI | Priekšlikums precizēt Plāna projekta 20.1. darbības rezultatīvo rādītāju, norādot cik daudz ieteikumus plānots izstrādāt. | - | Nav ņemts vērā.*Plāna projekta 20.1. darbības rezultāts (aktualizētajā redakcijā – 21.1. darbības rezultāts) paredz izlases kārtībā veikt trīs ministriju vai citu valsts pārvaldes iestāžu budžeta rezultātu un rezultatīvo rādītāju dalījumā pēc dzimuma izpildes analīzi. Ņemot vērā, ka šāda analīze līdz šim nav veikta, nav iespējams prognozēt konkrētu potenciālo ieteikumu skaitu.* |
|  | STI | Priekšlikums Plāna projekta 20.1. darbības rezultatīvā rādītāja sasniegšanā iesaistīto institūciju uzskaitījumā iekļaut NVO. | Ņemts vērā.*Veikti attiecīgi labojumi.* | - |
|  | STI | Priekšlikums precizēt Plāna projekta 20.2. darbības rezultatīvo rādītāju, norādot cik daudz ieteikumus plānots izstrādāt. | - | Nav ņemts vērā.*Plāna projekta 20.2. darbības rezultāts (aktualizētajā redakcijā – 21.2. darbības rezultāts) paredz veikt ārvalstu prakses izpēti dzimuma aspekta integrēšanai valsts budžeta procesos, identificējot Latvijas situācijai piemērotākās prakses un metodes. Ņemot vērā, ka šāda izpēte līdz šim nav veikta, nav iespējams prognozēt konkrētu potenciālo ieteikumu skaitu.* |
|  | LSOST | Priekšlikums papildināt Plāna projektu ar pasākumu šādā redakcijā: “Dzimumu līdztiesības politikas ieviešanas sasniegumu novērtējums,” nosakot divus darbības rezultātiem: 1. darbības rezultāts “Dzimumu līdztiesības balva pašvaldību politiķiem” ar rezultatīvo rādītāju “5 reģionu pašvaldību/politiķu ieguldījums (5 balvas)” (izpildes termiņš 2021. gada 2. ceturksnis, atbildīgā institūcija LSOST, iesaistītās institūcijas LPS un LM);
2. darbības rezultāts “Dzimumu līdztiesības balva nacionālā līmeņa politiķiem” ar rezultatīvo rādītāju “3 sasniegumu novērtējums (3 balvas)” (izpildes termiņš 2022. gada 3. ceturksnis, atbildīgā institūcija LSOST, iesaistītā institūcija LM).
 | Ņemts vērā.*Plāna projekts papildināts ar attiecīgiem pasākumiem.* | - |
| **Par Plāna projektu kopumā** |
| **Nr.p.k.** | **Iebilduma vai priekšlikuma iesniedzējs** | **Iesniegtā iebilduma vai priekšlikuma būtība** | **Ņemts vērā vai nav ņemts vērā** | **Pamatojums, ja iebildums vai priekšlikums nav ņemts vērā** |
|  | KKC | Lasot dokumentu, pamanījām, ka plānotas daudzas diskusijas un sarunas. Šāda pieeja rada risku palikt ērtā “burbulī,” veidojot sarunas starp cilvēkiem, kuriem temats ir zināms un saprotams. Jūs esat izvirzījuši ļoti ambiciozus mērķus un, mūsuprāt, tos var sasniegt tikai ar teorētisku un praktisku pieeju kopumu, vairāk koncentrējoties uz praktisko pieeju. Kā panākt lielāku sasniedzamību? To var labi panākt ar kampaņām, demonstrējot labākās prakses seksuālās vardarbības prevencijā, uzrunājot peļņas un bezpeļņas organizācijas pielietot tās savā darbā un sniegt atbalstu procesa gaitā. Varbūt darba un privātās dzīves līdzsvara jautājumi var tikt atrisināti ar mentoringa programmu sievietēm, kuras šobrīd strādā mājās (attālināti). Šādas aktivitātes var īstenot arī ar zemām izmaksām. Jūs varat iesaistīt nevalstiskās organizācijas šādu programmu izstrādē - mēs zinām, ka daudzas no organizācijām šobrīd ir izdzīvošanas situācija un neliela dotācija par darbu šādu nozīmīgu jautājumu risināšanu būtu ieguvums gan nevalstiskajam sektoram, gan ministrijai.[[5]](#footnote-5) | Ņemts vērā.*Plāna projektā iekļauta regulāru mācību semināru organizēšana vardarbības ģimenē un ar dzimumu saistītas vardarbības prevencijā iesaistīto ekspertu izglītošanai 2021., 2022. un 2023. gadā, semināru organizēšanai Publiskā iepirkuma likuma noteiktajā kārtībā piesaistot pakalpojumu sniedzēju.*  | - |
|  | KKC | Dokumentā mēs varējām atrast tikai atsauci uz sievietēm un vīriešiem. Kā ar citu dzimumu iekļaušanu un dažādību? Ir īpaši svarīgi sākt atzīt dzimumidentitāšu dažādību.[[6]](#footnote-6)  | Ņemts vērā.*Plāna projektā iekļauti pasākumi, kas vērsti uz sieviešu un vīriešu vienlīdzīgu tiesību un iespēju veicināšanu. Pasākumi, kas vērsti uz to personu integrēšanu sabiedrībā, kas sevi identificē ar citu dzimumu, iekļauti Kultūras ministrijas sagatavotājā Saliedētas un pilsoniski aktīvas sabiedrības attīstības pamatnostādnēs 2021.-2027.gadam.*  | - |
|  | STI | Lai gan plānā daudz pieminētas NVO izpildes pozīcijas, tomēr plāns neaptver tās intereses un darbības jomas, ko Dzimumu līdztiesības komitejā pārstāv LSOST un STI, konkrēti, šīs jomas nav paredzētas attīstīt valstī, kaut gan tās paaugstinātu dzimumu līdztiesības politikas izpratni sabiedrībā un sieviešu tiesības. Plānā parādās jomas un izpildītāji, kas nav saistīti ar dzimumu līdztiesības veicināšanu, bet nepieciešamās tēmas nesaprotamu iemeslu dēļ netiek iekļautas. Svarīgi plānā uzsvērt pasākumus, kas stiprina sieviešu tiesības un veicina nabadzības mazināšanos, t.i., darbs ar sieviešu auditoriju, ne tikai ar jauniešiem, kur pasākumi daļēji dublējas. No plāna jāizņem vai jāpārveido praktiski neīstenojamie pasākumi!!” | Ņemts vērā.*Plāna projektā iekļauts pasākums, kura ietvaros tiks organizēts atklāts konkurss NVO ar iespēju iesniegt projektu pieteikumus iesniedzēja identificēta izaicinājuma sieviešu un vīriešu vienlīdzīgu tiesību un iespēju veicināšanas jomā risināšanai.*  | - |
|  | STI | Priekšlikums Plāna projektā iekļaut pasākumus finansējumu dzimumu līdztiesības politikas sistēmām, piemēram, Dzimumu līdztiesības komitejai un LM dzimumu līdztiesības nodaļas darbībai.  | Ņemts vērā.*Plāna projektā iekļauts pasākums, kura ietvaros tiks organizēts atklāts konkurss NVO ar iespēju iesniegt projektu pieteikumus iesniedzēja identificēta izaicinājuma sieviešu un vīriešu vienlīdzīgu tiesību un iespēju veicināšanas jomā risināšanai.* | - |
|  | STI | Priekšlikums Plāna projektā iekļaut vairākus pasākumus (vebinārus un vēlāk sanāksmes), kuros dažādas sabiedrības grupas tiek informētas par Eiropas Sociālo tiesību pīlāra principiem dzimumu līdztiesības jautājumos, nodarbinātībā utt., sākot jau ar 2021.gadu. | Ņemts vērā.*Plāna projektā iekļautajos pasākumus sabiedrības, valsts pārvaldes un dažādu ekspertu izglītošanai par dzimumu līdztiesības jautājumiem, tiks integrēta arī informēšana par dzimumu līdztiesības jomā nozīmīgiem starptautiskiem dokumentiem, tostarp Eiropas Sociālo tiesību pīlāru.* | - |
|  | STI | Priekšlikums Plāna projektā iekļaut pasākumus, kas vērsti uz sieviešu tiesību akcentēšanu un iespēju dalīties ar starptautisko projektu pieredzi. | Ņemts vērā.*Plāna projekta iekļautajos pasākumos, ar kuriem iecerēts rosināt publiskas diskusijas par dažādiem izaicinājumiem sieviešu un vīriešu vienlīdzīgu tiesību un iespēju jomā, tiks integrēta arī labās prakses apmaiņas iespēja.* | - |
|  | STI | Priekšlikums skaidri norādīt, kuras NVO un kurās pozīcijās būs atbildīgas vai iesaistītas Plāna projekta pasākumu īstenošanā (tas nepieciešams darba plānošanai!), t.sk. skaidri norādot LSOST un STI lomu.  | Ņemts vērā.*Ņemot vērā, ka interese par dalību Plāna projekta pasākumu īstenošanā varētu būt vairākām NVO, Plāna projekta pasākumu īstenošanā iesaistīto institūciju uzskaitījumā konkrētu organizāciju nosaukumi netiek iekļauti (izņemot gadījumus, kad pasākuma īstenošana ir konkrētas NVO iniciatīva).* | - |
|  | KKC | Būtu interesanti izpētīt dzimuma un vecuma sasaisti, tam bieži netiek pievērsta uzmanība. Piemēram, gados vecāku sieviešu nabadzība nav tas pats, kas jaunu sieviešu nabadzība, u.tml.[[7]](#footnote-7)  | Ņemts vērā.*Priekšlikums tiks ņemts vērā Plāna projekta pasākumu īstenošanas laikā.* | - |

Atbildīgā amatpersona: Natālija Pīlipa

 (natalija.pilipa@lm.gov.lv; +371 67021505)

1. Komentārs oriģinālvalodā: “Our centre’s name in a written form looks like this: Kaņepes Laikmetīgās Kultūras centrs (so all capital letters except for the last one).” [↑](#footnote-ref-1)
2. Komentārs oriģinālvalodā: “In some of the other chapters you are mentioning the involvement of the regions, we think it should also be mentioned in the 2. rīcības virziens”. [↑](#footnote-ref-2)
3. Komentārs oriģinālvalodā: “Regarding the Sexism Free Night project, we are currently analysing the data and it will take some months. Therefore, we expect that the public presentation of the final research can be made sometime around July. We would advise changing the timing of our discussion from the 2d quarter to the 3d. During the project, there will be produced training modules and guidelines, which would be great to present in the regions as well. Unfortunately, we don’t have financing for this part so if the Ministry would be interested in collaborating on this, let us know.” [↑](#footnote-ref-3)
4. Komentārs oriģinālvalodā: “Changing wording nakts izklaides vietās, jo just nightlife or nightlife environments because we are talking not only about bars and clubs but also about home parties, illegal parties, going outs with your friends at night. Especially important, in the context of the venues being closed down.” [↑](#footnote-ref-4)
5. Komentārs oriģinālvalodā: “While reading through the whole document, we noticed that a lot of discussions and talks are planned. With this approach, there is a risk to stay within the comfortable “bubble” where people who are knowledgeable about the topic are talking to the audience which already has the awareness. You have set very ambitious goals and we think they can be achieved only through the combination of theoretical and practical approaches, the latter prevailing. How to make a bigger reach out? It can be well-done campaigning, showcasing best practices in sexual violence prevention, call out to commercial and non-commercial establishments to use it in their places/organizations and supporting them through this process. Maybe the work-life balance issue can be solved through some mentorship program for women who are currently working from home. These activities can be also done at low cost. You can involve NGOs in designing such programs, we know that many of them are struggling right now and a small grant for working on such important matters will be beneficial both for the NGO sector and the Ministry.” [↑](#footnote-ref-5)
6. Komentārs oriģinālvalodā: “In the Gender plan we could find only “men” and “women”, what about inclusion and diversity of the other genders? It is crucial to start acknowleding the variety of gender groups.” [↑](#footnote-ref-6)
7. Komentārs oriģinālvalodā: “Would be interesting to explore the crossovers between gender and age, it is very often ignored. For example, the poverty of the old women is not the same issue as the poverty of young women, etc.” [↑](#footnote-ref-7)